《拜程刚悯公墓》
宋代·程瑀

早从宾客傅青扉，晚举丝纶对紫微。忠愤欲先同列死，尘沙惊绕属车飞。

墓间挂剑心犹在，帐下谈经事已非。太学诸生皆白发，汪汪老泪湿征衣。

作者简介：（1087—1152）宋饶州浮梁人，字伯寓，号愚翁。徽宗政和六年上舍试第一。钦宗即位，拜左正言，极言时弊，请黜免徐处仁、吴敏、唐恪等。高宗即位，迁给事中，疏言皆切时务。进兵部尚书。因议论宋金关系不专主和，为秦桧所忌，出知信州，旋称疾提举宫观。有《论语说》、《周礼仪》、《饱山集》等。